Document ID: 31992R2794

ΚΑΝΟΝΙΣΜΟΣ (ΕΟΚ) αριθ. 2794/92 ΤΟΥ ΣΥΜΒΟΥΛΙΟΥ της 21ης Σεπτεμβρίου 1992 για δεύτερη τροποποίηση του κανονισμού (ΕΟΚ) αριθ. 4028/86 σχετικά με τις κοινοτικές ενέργειες βελτίωσης και προσαρμογής των διαρθρώσεων της αλιείας και της υδατοκαλλιέργειας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 42 και 43,
την πράξη προσχώρησης της Ισπανίας και της Πορτογαλίας, και ιδίως το άρθρο 155 παράγραφος 2 στοιχείο α),
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
την γνώμη της Οικονομικής και Κοινωτικής Επιτροπής (3),
Εκτιμώντας:
ότι τα νέα διαθέσιμα στατιστικά δεδομένα αποδεικνύουν ότι τα πέντε νέα κρατίδια (Laender) της ενοποιημένης Γερμανίας, ανταποκρίνονται, όσον αφορά τον τομέα της υδατοκαλλιέργειας στα χαρακτηριστικά των λιγότερο αναπτυγμένων περιοχών της Κοινότητας για τις οποίες ο κανονισμός (ΕΟΚ) αριθ. 4028/86 του Συμβουλίου της 18ης Δεκεμβρίου 1986, σχετικά με κοινοτικές ενέργειες βελτίωσης και προσαρμογής των διαρθρώσεων του τομέα της αλιείας και της υδατοκαλλιέργειας (4), προβλέπει υψηλότερο ποσοστό κοινοτικής συνδρομής-
ότι η Θέουτα και Μελίλια είναι πραγματικά περιοχές που μπορούν να λάβουν μέγιστα ποσά ενίσχυσης στην υδατοκαλλιέργεια-
ότι ο κανονισμός (ΕΟΚ) αριθ. 4028/86 προβλέπει ήδη την εφαρμογή του πλέον ευνοϊκού ποσοστού κοινοτικής συνδρομής για το Mecklenburg-Vorpommern καθώς για τη Θέουτα και Μελίλια στις ενέργειες ανασυγκρότησης, ανανέωσης και εκσυγχρονισμού του αλιευτικού στόλου-
ότι πρέπει κατά συνέπεια οι περιοχές αυτές να συμπεριληφθούν στο παράρτημα ΙΙΙ του κανονισμού (ΕΟΚ) αριθ. 4028/86,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΙΙ του κανονισμού (ΕΟΚ) αριθ. 4028/86 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Σεπτεμβρίου 1992.

Labels: 3
15
5
6